Source: http://docplayer.fi/47046777-Lapinakyva-dokumentointi-lastensuojelun-sosiaalityossa.html
Timestamp: 2018-04-26 11:57:26+00:00
Document Index: 15266291

Matched Legal Cases: ['kko ', 'kko ', 'kko ', 'kko ', 'kko ', 'kko ']

Läpinäkyvä dokumentointi lastensuojelun sosiaalityössä - PDF
Läpinäkyvä dokumentointi lastensuojelun sosiaalityössä
Download "Läpinäkyvä dokumentointi lastensuojelun sosiaalityössä"
1 Läpinäkyvä dokumentointi lastensuojelun sosiaalityössä Pauliina Mäkinen Opinnäytetyö Kesäkuu 2016 Sosiaali-, terveys- ja liikunta-ala Sosiaali- ja terveysalan kehittämisen ja johtamisen koulutusohjelma, ylempi AMK
2 Kuvailulehti Tekijä(t) Mäkinen, Pauliina Julkaisun laji Opinnäytetyö, ylempi AMK Sivumäärä 74 Työn nimi Läpinäkyvä dokumentointi lastensuojelun sosiaalityössä Päivämäärä Kesäkuu 2016 Julkaisun kieli Suomi Verkkojulkaisulupa myönnetty: x Tutkinto-ohjelma Sosiaali- ja terveysalan kehittämisen ja johtamisen koulutusohjelma, ylempi AMK Työn ohjaaja(t) Asta Suomi, Tapio Mäkelä Toimeksiantaja(t) Tampereen kaupunki, Itäinen lastensuojelun sosiaalityö Tiivistelmä Yhteiskunnan alati muuttuessa myös kansalaisten ongelmat muuttuvat ja moninaistuvat. Lastensuojelun sosiaalityössä kohdataan uusia haasteita sekä työelämän asettamien vaatimusten että haastavampien asiakkuuksien vuoksi. Lastensuojelutyön tulee vastata haasteisiin pääosin samoilla resursseilla kuin aiemmin. Muutosta ja tehokkuutta haetaan uudelleenorganisointien ja uusien työmenetelmien kautta. Tutkimuksessa kokeiltiin asiakassuunnitelmaneuvottelussa uudenlaista läpinäkyvää dokumentointitapaa, jossa asiakas pääsee osalliseksi asiakirjan kirjaamisessa. Opinnäytetyön tarkoituksena oli kuvailla sosiaalityöntekijöiden ja asiakkaiden näkemyksiä ja kokemuksia läpinäkyvästä työtavasta. Opinnäytetyö toteutettiin laadullisena ja aineistolähtöisenä tutkimuksena. Tutkimuksen aineistonkeruu ajoittui keväälle Tutkimuksen aineisto koostui läpinäkyvää työtapaa kokeilleiden sosiaalityöntekijöiden ja asiakkaiden ryhmämuotoisista teemahaastatteluista. Aineisto analysoitiin teemoittelun avulla. Läpinäkyvän työtavan koettiin vahvistavan asiakkaan ja sosiaalityötekijän välistä yhteistyötä ja luottamusta. Työtapa mahdollisti yhteisen näkemyksen ja yhteisesti hyväksytyn asiakirjan synnyn. Asiakkaalle läpinäkyvä työtapa antoi vaikuttamismahdollisuuksia ja lisäsi osallisuutta lastensuojelutyön prosessissa. Työtavan koettiin myös tehostavan sosiaalityöntekijän työtä. Yhteistyökumppaneiden esilletulo ja osuus läpinäkyvää työtapaa käyttäessä, nousi tutkimuksessa esiin merkittävänä huomiona. Asiakkaan osallisuudella nähtiin merkityksellinen osuus lastensuojelutyön prosessissa. Läpinäkyvä dokumentointi koettiin hyvänä työmenetelmänä, jota oltiin valmiita myös kehittämään. Työtavan vaatima tekninen osaaminen nähtiin tärkeänä kehittämiskohteena. Avainsanat (asiasanat) lastensuojelu, lastensuojelulaki, dokumentointi, asiakassuunnitelma, asiakaslähtöisyys, osallisuus Muut tiedot
3 Description Author(s) Mäkinen, Pauliina Type of publication Master s thesis Number of pages 74 Title of publication Transparent documentation in child welfare social work Date June 2016 Language of publication: Finnish Permission for web publication: x Degree programme Master s Degree in Health Care and Social Services Development and Management Supervisor(s) Suomi, Asta; Mäkelä, Tapio Assigned by City of Tampere, Eastern child welfare social work Abstract With the constant change of society, the citizens problems become more challenging. The social work focusing on child welfare is facing new challenges both because of the requirements set by working life and because the clients are becoming more problematic. However, child welfare work must meet these challenges with the same resources as before. Social work must, therefore, be newly organized and adopt new procedures so as to be more efficient. The purpose of this study was to test a new transparent way of documentation in the client plan negotiations where the client is able to participate in the entries made to the document. The aim of the study was to describe social workers and clients opinions and knowledge concerning transparent documentation. The study applied the qualitative and grounded theory methodology. The data was collected by using thematic group interviews. The interviews took place in the spring of They were conducted with social workers and clients who tried transparent documentation in client plan negotiations. The data was analysed by thematising. The study showed that transparent documentation strengthened the co-operation and trust between a social worker and client. Transparent documentation also enabled shared opinions and a mutually accepted client plan. The client became more active and participant in the child welfare process. Transparent documentation seemed to be an efficient method in the work of a social worker. A significant point of note in the study was that the co-operators became more active when using transparent documentation in a negotiation. The client s participation was seen to have a meaningful part in the process of child welfare. Transparent documentation seemed to be a practical method and also worth developing. The technical skills needed for the method were seen as an important development area. Keywords/tags (subjects) child welfare, Child Welfare Act, documentation, client plan, client orientation, participation Miscellaneous
4 1 SISÄLTÖ 1. Johdanto Lähtökohtia tutkimukselle Haastava ja vastuullinen lastensuojelu Tampere Praksis-hanke Tutkimuksen avainkäsitteet Opinnäytetyön tavoitteet ja tutkimustehtävät Läpinäkyvä dokumentointi työmenetelmänä Menetelmä, kohderyhmä ja aineisto Laadullinen tutkimus Aineistonkeruu Kohderyhmä Haastattelun aika, paikka ja järjestelyt Haastattelijan rooli Tutkimuksen aineiston käsittely ja analysointi Sosiaalityöntekijöiden ja asiakkaiden kokemuksia läpinäkyvästä työtavasta Haastateltavien lähtötilanne Yleinen työtapa tuttu ja haastava Läpinäkyvän työtavan etuja Asiakkaan ja yhteistyötahojen mahdollisuus vaikuttaa Tiedot oikeanlaisesti kirjattuna Tehokkuus Yhteistyökumppaneiden esiintulo Läpinäkyvän työtavan haasteita ja kehittämismahdollisuuksia haastateltavien esiintuomina Ajankäyttö Kirjaajan rooli Tekniikka Ei sovi kaikille asiakkaille Läpinäkyvä työtapa asiakkaan osallisuutta lisäämässä Asiakassuunnitelman merkitys Asiakkaan mahdollisuus vaikuttaa Yhteinen näkemys Asiakkaan ja työntekijän välinen luottamus... 50
5 6.5.5 Asiakkaan kuulluksi tuleminen Pohdinta Johtopäätökset Tutkimuksen eettisyys ja luotettavuus LÄHTEET LIITTEET Liite 1. Haastattelurunko sosiaalityöntekijät Liite 2. Haastattelurunko asiakkaat Liite 3. Saatekirje tutkimushaastatteluun Liite 4. Suostumus tutkimushaastatteluun Liite 5. Tiedote tutkimushaastattelusta sosiaalityöntekijöille KUVIOT Kuva 1. Osallisuuden portaat Kuva 2. Esimerkki tutkimuksen analyysissa käytetystä taulukosta Kuva 3. Yleisen työtavan haasteita lastensuojelutyön prosessissa Kuva 4. Läpinäkyvän työtavan positiivisia vaikutuksia lastensuojelutyön prosessissa 57
6 3 Johdanto Tutkimuksen lähtökohtana on oma kiinnostukseni dokumentoinnin kehittämisestä, joka on ollut olennainen osa työtäni koko työurani ajan. Olen pohtinut työurallani ja osallisena dokumentoinnin kehittämishankkeessa paljon myös dokumentoinnin tuomia haasteita. Nyt opinnäytetyössäni pohdin dokumentointia lastensuojelun sosiaalityön asiakastyössä. Dokumentointi on erityisen tärkeää lastensuojelutyössä ja siitä säädetäänkin useassa eri laissa (esimerkiksi lastensuojelulaki, henkilötietolaki, laki viranomaisen toiminnan julkisuudesta). Sosiaalityön dokumentoinnissa haasteena näyttäytyy dokumentin ajantasainen kirjaaminen ja asiakkaan erillisyys kirjauksista. Lastensuojelussa korostuu haasteena ajan puute, mihin vaikuttavat suuret asiakasmäärät suhteessa työntekijöihin. Sinko ja Muuronen (2013) kirjoittavat Lastensuojelun Keskusliiton ja Talentian tekemän selvityksen pohjalta, ettei lastensuojelun työntekijöillä ole riittäviä mahdollisuuksia tavata asiakkaana olevaa lasta. Selvityksen mukaan työntekijät kokevat neuvotteluiden, tapaamisten ja tehtävien kirjaamisen vievän paljon työaikaa. Työtä tehdään paljon myös ylityönä, mikä on kuormittavaa. Työn kuormittavuus suhteessa palkkaan ja työstä saatuun tunnustukseen lisää työpaikan vaihtohalukkuutta. Selvityksen mukaan työntekijät ovat ratkaisuna kuormittavuuteen pohtineet esimerkiksi vanhojen toimintatapojen kyseenalaistamista sekä uusien työmenetelmien kehittämistä ja käyttöä. (Sinko & Muuronen , 22, 36, 38.) Opinnäytetyötä on toteutettu osana Tampereen kaupungin Praksis hanketta ( ). Opinnäytetyön tutkimus tuki Tampereen kaupungin itäisen lapsiperheiden sosiaaliaseman praksistiimin tavoitetta, joka oli dokumentoinnin kehittäminen. Praksis pyrki osaltaan kehittämään sosiaalialan työtä luomalla ja kehittämällä yhteistyörakenteita työelämän, sosiaalialan koulutuksen ja sosiaalialan osaamiskeskus Pikassoksen välille (Aalto-Siiro & Janhunen 2011, 3). Tutkimuksessa kokeiltiin uudenlaista dokumentointitapaa, jossa sosiaalityöntekijät kirjasivat asiakassuunnitelmaneuvottelussa asiakassuunnitelman yhdessä asiakkaan
7 4 kanssa. Neuvottelussa asiakas näki heti kirjatun suunnitelman ja pystyi näin reflektoimaan neuvottelua ja tarpeen vaatiessa heti keskustelemaan sosiaalityöntekijöiden kanssa kirjallisen suunnitelman sisällöstä. Opinnäytetyössä käytetään termejä tavanomainen työtapa ja läpinäkyvä työtapa. Tavanomainen työtapa kuvaa yleisesti käytettyä dokumentointitapaa, jossa sosiaalityöntekijä kirjaa neuvottelussa käsitellyt ja puhutut asiat itselleen muistiin ja kirjaa virallisen asiakassuunnitelman myöhemmin, ilman asiakkaan läsnäoloa. Läpinäkyvä työtapa on tutkimuksessa käytetty nimitys kokeillulle dokumentointitavalle, jossa asiakas pääsee osalliseksi kirjaamiseen neuvottelussa. Opinnäytetyön tarkoituksena on tutkia ja kuvata lastensuojelun sosiaalityöntekijöiden ja asiakkaiden kokemuksia, ajatuksia ja mielipiteitä läpinäkyvästä työtavasta. Opinnäytetyö pyrkii vastaamaan kysymyksiin voisiko läpinäkyvä dokumentointi olla toimiva työväline sosiaalityöntekijälle ja mahdollistaako työtapa asiakkaan osallisuuden lastensuojelutyön prosessissa. Työn teoreettinen osuus muodostuu lastensuojelun ja dokumentoinnin ympärille. Tutkimuksen tulosten raportoinnissa kuvataan kokemuksia yleisestä työtavasta, kokeillusta läpinäkyvästä työtavasta sekä tuodaan esiin haastateltujen kehittämisehdotuksia. Haastateltujen kokemuksia kuvataan myös suorilla lainauksilla. Tiedonhankintamenetelmänä opinnäytetyössä käytettiin teemahaastattelua. Aiempia aiheeseen liittyviä tutkimuksia sekä kirjallisuutta on käytetty tukemaan tutkimuksen suunnittelua, toteutusta ja tuloksia. Teemahaastattelut toteutettiin ryhmähaastatteluina sekä tarvittaessa yksilöhaastatteluina. Tutkimus on aineistolähtöinen, jossa keskiössä ovat asiakassuunnitelmaneuvotteluiden pohjalta tehdyt työntekijöiden ja asiakkaiden haastattelut ja niistä esille nousseet asiat. Opinnäytetyö on laadullinen tutkimus.
8 5 Lähtökohtia tutkimukselle Haastava ja vastuullinen lastensuojelu Lastensuojelu terminä saa aikaan ihmisille erilaisia ajatuksia ja tuntemuksia. Usein lastensuojelu nähdään jopa pelottavana asiana ja ajatellaan välittömästi, että lapsi viedään kotoa pois. Lastensuojelu kuitenkin pyrkii ensisijaisesti mahdollisimman kevyin keinoin ja avohuollon tukitoimin auttamaan asiakkaana oleva lasta ja hänen perhettään omassa kodissaan ja elämäntilanteessaan. Asiakkaan tilanteen mukaisesti tukitoimia tarvittaessa vankennetaan, esimerkiksi sijoittamalla lapsi kodin ulkopuolelle. (Lastensuojelu.info n.d.) Lastensuojelutyössä koetaan paljon onnistumisia ja ilonhetkiä, kun lapsen ja perheen tilanne kohenee ja korjaantuu. Mediassa ja yleisesti puheenaiheena korostuu kuitenkin usein epäonnistumiset. Keskustelua on käyty erityisen paljon vuonna 2012 tapahtuneen 8-vuotiaan tytön surman jälkeen. Mediassa ja ihmisten puheissa vastuu ja syy epäonnistumisista lankeaa usein lastensuojelutyötä tekevälle sosiaalityöntekijälle. Sosiaalityöntekijä ei voi kuitenkaan puolustautua näihin syytöksiin, koska ei voi antaa tietoja lastensuojeluprosessista. Laissa sosiaalihuollon asiakkaan asemasta ja oikeuksista säädetään, että sosiaalityöntekijällä on salassapitovelvoite, mihin kuuluu asiakirjasalaisuus, vaitiolovelvollisuus ja hyväksikäyttökielto. Asiakasta koskeva tieto on kokonaisuudessaan salassa pidettävää. Asiakasta koskevia asiakirjoja ei saa näyttää tai luovuttaa sivulliselle. Vaitiolovelvollisuus ei pääty, vaikka työsuhde tai tehtävän hoitaminen päättyisi. Salassa pidettävää tietoa ei saa käyttää omaksi tai toisen hyödyksi, eikä toisen vahingoksi. (L /812.) Lastensuojelutyössä korostuu vastuu ja luottamus sosiaalityöntekijän hoitaessa asiakkaan elämään vaikuttavia asioita. Sosiaalityöntekijän työ on moninaista ja siihen kuuluu useita eri osa-alueita. Lastensuojelulaki määrittää, että sosiaalityöntekijän tulee tavata ja kuulla asiakkaana olevaa lasta sekä perehtyä hänen elämäntilanteeseensa. Sosiaalityöntekijä valvoo lapsen etua ja arvioi lapsen kasvatusolosuhteita sekä hoitoa
9 6 ja huolenpitoa. Sosiaalityöntekijä arvioi myös lastensuojelun tukitoimien ja palveluiden tarvetta lapselle. Sosiaalityöntekijän tulee laatia lapselle asiakassuunnitelma (ks. luku 2.3) sekä arvioida sen toteutumista. Työhön kuuluu myös muiden tarvittavien tietojen kirjaaminen lapsen asiakirjoihin, päätösten valmistelu ja tekeminen. Sosiaalityöntekijän tulee kartoittaa lapsen lähiverkostoa ja toteuttaa verkostollista yhteistyötä lapsen asioissa, esimerkiksi järjestämällä neuvotteluja. Sosiaalityöntekijä auttaa lasta ja hänen lähiverkostoaan, tarvittaessa myös eri tukitoimilla ja sijoituksella. (L /417, Terveyden ja hyvinvoinnin laitos 2016a.) Lastensuojelussa työskentelevät sosiaalityöntekijät, yhdessä muiden lastensuojelua toteuttavat tahojen, esimerkiksi sosiaaliohjaajien kanssa. Sosiaalityöntekijä on kuitenkin päävastuullinen lastensuojeluprosessissa. Kelpoisuusvaatimuksena sosiaalityöntekijän tehtäviin on ylempi korkeakoulututkinto, johon sisältyy tai jonka lisäksi on suoritettu pääaineopinnot tai pääainetta vastaavat yliopistolliset opinnot sosiaalityössä (L 272/2005). Lastensuojelun sosiaalityössä on nähty pitkään haasteena pätevien sosiaalityöntekijöiden puute. Lastensuojelussa olevien asiakkaiden suureen määrään suhteutettuna sosiaalityöntekijöitä ei kouluteta tarpeeksi. (Aalto 2016.) Vuonna 2016 tuli voimaan laki sosiaalihuollon ammattihenkilöistä. Lain mukaan sosiaalityöntekijän työtä voi harjoittaa vain Sosiaali- ja terveysalan lupa- ja valvontaviraston (Valvira) rekisterissä olevat kelpoisuusvaatimuksen täyttävät ammattihenkilöt. Tästä rekisteristä voivat työnantajat ja asiakkaat tarkistaa ammattihenkilön koulutuksen ja pätevyyden. (L 817/2015, Terveyden ja hyvinvoinnin laitos 2016a.) Lastensuojelun julkinen näkyvyys ja uusi lastensuojelulaki ovat madaltaneet kynnystä lastensuojeluilmoitusten tekoon, lastensuojelulaki myös velvoittaa viranomaisia tekemään ilmoituksen. Lastensuojeluilmoitusten lisääntynyt määrä tuo työntekijöille lisää työtä ja myös määräajat luovat paineita. Sosiaalihuoltolaki ja lastensuojelulaki määrittävät, että seitsemän arkipäivän kuluessa lastensuojeluasian tiedoksisaannista sosiaalityöntekijän on aloitettava asiassa palvelutarpeen arviointi, mikäli se ei ole ilmeisen tarpeetonta. Palvelutarpeen arvioinnin on valmistuttava kolmen kuukauden kuluttua asian vireille tulosta. Sosiaalityöntekijän on selvitettävä ja arvioitava lapsen kasvuolosuhteita, hoitoa ja huolenpitoa. Sosiaalityöntekijä arvioi lapsen ja perheen lastensuojelun tukitoimien ja palveluiden tarpeen. (L 1301/2014, /417.)
10 7 Sosiaalihuollon toimintaa valvoo valtakunnallisesti Valvira ja alueellisesti aluehallintovirastot (Valvira 2015). Lastensuojeluilmoitusta seuraavien palvelutarpeen arviointien määräaikoja valvotaan. Valvontaviranomaiset ovat asettaneet kunnille sakkoja, mikäli määräaikoja ei noudateta (Bardy & Heino 2013, 24). Kuntien ja kuntayhtymien tulee luovuttaa terveyden ja hyvinvoinnin laitokselle tiedot määräaikojen toteutumisesta kaksi kertaa kalenterivuodessa. Terveyden ja hyvinvoinnin laitos on selvittänyt Manner-Suomen kunnissa lastensuojelun palvelutarpeen arviointien valmistumista määräaikana, selvitys tehtiin ajalla Selvityksen ajanjaksolla palvelutarpeen arvioinnit tehtiin määräajassa koko maassa 94 prosenttisesti. Tampereella selvitysajankohtana oli yhteensä 1294 lastensuojelun palvelutarpeen arviointia, joista määräaikana valmistui 1039, valmistumisprosentti oli siis 99,8. (Terveyden ja hyvinvoinnin laitos 2015a, 1-3, liitetaulukko.) Terveyden ja hyvinvoinnin laitos kerää kunnilta tiedot lastensuojelun asiakkaista vuosittain. Avohuollon tukitoimien piirissä olevista asiakkaista kerätään lukumäärätiedot. (Terveyden ja hyvinvoinnin laitos 2016b). Koko Suomen mittakaavassa on avohuollon asiakkaiden määrä ollut kasvava. Terveyden ja hyvinvoinnin laitoksen (2015b, 12) tilastoinnin mukaan vuodesta 2004 vuoteen 2014, on 0-20-vuotiaiden lasten ja nuorten avohuollon asiakkaiden määrä on noussut yhteensä henkilöllä. Tampereen kaupungilla avohuollon asiakkaana oli tilaston mukaan vuonna 2014 yhteensä vuotista lasta ja nuorta. Vuonna 2015 tämä vastaava luku oli ennakkotietojen mukaan (Terveyden ja hyvinvoinnin laitos 2016c.) Tampereen kaupungin sosiaalityössä tapahtui organisaatiomuutos vuonna Tällöin lastensuojelun asiakkuudet arvioitiin ja jaettiin lastensuojelun sosiaalityön asiakkuuksiin ja sosiaalihuoltolain mukaisiin asiakkuuksiin, joita hoitaa lapsiperheiden sosiaalityö. Lapsiperheiden sosiaalityö on luonteeltaan ennaltaehkäisevää, lastensuojelun sosiaalityön ollessa korjaavaa. Organisaatiomuutoksen myötä avohuollon asiakkuuksien luvut vuosilta 2014 ja 2015 eivät ole täysin verrannollisia aiemmin mainitun Terveyden ja hyvinvoinnin laitoksen tilaston avohuollon asiakkaiden osalta. Maaliskuussa 2016 Tampereella lastensuojelun sosiaalityön avohuollon asiakkaita oli 1196 ja sosiaalihuoltolain mukaisessa asiakkuudessa oli 1454 asiakasta, minkä lisäksi työn alla olevat palvelutarpeen arvioinnit. (Mäntylä 2016.)
11 8 Bardy ja Heino (2013, 13) tuovat esiin lastensuojelun haasteena asiakasmäärien kasvun ja sen, ettei työntekijöiden määrä kasva samassa suhteessa. Yhdelle lastensuojelun sosiaalityöntekijälle ei ole mitoitettu asiakasmäärää. Sosiaalialan korkeakoulutettujen ammattijärjestö Talentian suosituksen mukaisesti lapsen asioista vastaavalla sosiaalityöntekijällä voi olla 40 asiakkuudessa olevaa lasta. (Terveyden ja hyvinvoinnin laitos 2016a; Talentia 2016.) Tampereen kaupungin lastensuojelun sosiaalityön itäisellä alueella työskentelee 12 lastensuojelun sosiaalityöntekijää. Itäisellä alueella päivätyn tiedon mukaan, lapsen asioista vastaavalla sosiaalityöntekijällä on keskimäärin 35 asiakkuudessa olevaa lasta. Lisäksi sosiaalityöntekijät toimivat toisen sosiaalityöntekijän työparina asiakkaalle. (Mäntylä 2016.) Avohuollon asiakasmäärien kasvu ja palvelutarpeen arviointien määrän kasvu kertovat selkeästi siitä, että lapset ja perheet tarvitsevat apua aiempaa enemmän. Maailman ja yhteiskunnan muuttuessa on ihmisten sopeuduttava muutokseen ja muututtava sen mukana. Yhteiskunnan muutokset ja niiden mukana tulevat riskit heijastuvat suoraan sosiaalityön asiakkaisiin (Karjalainen 2010, 139). Asiakkaiden ongelmat muuttuvat ja moninaistuvat, lastensuojelulla onkin haasteena vastata näihin uudenlaisiin ongelmiin. Mäntylän (2016) mukaan Tampereen kaupungin sosiaalityön organisaatiomuutoksen jälkeen on nähtävissä lastensuojelun sosiaalityön asiakkaiden suuri haasteellisuus ja moniongelmaisuus. Organisaatiomuutoksen myötä kevyempiä tukitoimia tarvitsevat asiakkaat tuetaan lapsiperheiden sosiaalipalveluiden keinoin. Vastaavasti lastensuojeluasiakkaiden tuen tarpeet ovat vaativat. Lähes puolella lastensuojelun asiakkailla työskentelee tehostettu perhetyö. Asiakkaille ohjatuilta palveluilta ja tukitoimilta vaaditaan vankkaa ammattitaitoa, esimerkiksi päihde- ja mielenterveysosaamista. (Mäntylä 2016.) Kunnilta vaaditaan yhä enemmän säästöjä, mikä vaikuttaa myös lastensuojeluun. Lastensuojelutyön lisääntyvä haasteellisuus ja vaativuus tiedostetaan, mutta resurssit eivät välttämättä lisäänny. Kuntien on tämän vuoksi haettava ratkaisuja esimerkiksi uudelleenorganisointien myötä ja tehostettava toimintoja, jotta haasteisiin voidaan vastata. Tampereen kaupungilla vuonna 2015 tapahtunut organisaatiomuutos pyrkii
12 9 vastaamaan taloustilanteen luomiin haasteisiin ja samalla lastensuojelutyön haasteisiin. Uudelleenorganisointien tuomat säästöt ja muutosten toimivuus käytännössä näyttäytyy vasta pidemmän ajan kuluttua, mikä on kehityksen vuoksi tärkeä tilastoinnin ja tutkimuksen kohde. Työyksikkökohtaisesti myös pienillä muutoksilla ja parannuksilla voidaan saada lisää tehokkuutta työhön. Tämä tutkimus pyrkii osaltaan selvittämään, voisiko läpinäkyvä dokumentointi olla osana tehostamassa ja helpottamassa lastensuojelun sosiaalityötä dokumentoinnin osalta. Tampere Praksis-hanke Tampereen kaupungin sosiaalityössä on haasteena ollut sosiaalityöntekijöiden vaihtuvuus ja pätevien työntekijöiden puute. Praksis-hankkeen ( ) avulla pyrittiin vastaamaan osaltaan tähän haasteeseen. Praksis-hankkeen tavoitteena oli kehittää ja vahvistaa työelämän ja oppilaitosten välistä yhteistyötä ja luoda pysyvä yhteistyörakenne. Toimijoina hankkeessa olivat Tampereen kaupungin sosiaalipalvelut, Tampereen yliopiston yhteiskunta- ja kulttuuritieteiden yksikkö, Tampereen ammattikorkeakoulun sosiaalialan koulutusohjelma sekä sosiaalialan osaamiskeskus Pikassos. (Aalto-Siiro & Janhunen 2011, 3.) Hankkeen toiminta rakentui neljän praksistiimin pohjalle, joilla jokaisella oli oma käytännön kehittämisen kohde. Kolme praksistiimiä toimi lapsiperheiden sosiaaliasemilla (eteläisellä-, läntisellä- ja itäisellä lapsiperheiden sosiaaliasemilla) ja yksi praksistiimi toimi aikuissosiaalityön palveluissa. (Tampere Praksis 2013.) Opinnäytetyön tutkimus on toteutettu osana Tampere Praksis-hanketta. Tämä tutkimus toteutettiin Tampereen kaupungin itäisellä lapsiperheiden sosiaaliasemalla, jossa praksistiimin tavoitteena oli dokumentoinnin kehittäminen. Opinnäytetyön tutkimus on toteutettu itsenäisenä, mutta se tuki hanketta. Tämän tutkimuksen tavoitteena oli tukea praksistiimin kehittämiskohdetta osana hanketta ja tätä kautta edelleen kehittää lastensuojelun sosiaalityön asiakastyön dokumentointia. Itäisen lapsiperheiden sosiaaliaseman praksistiimissä todettiin, että tämä tutki-
13 10 mus toimii praksistiimin toimintatutkimuksena, jossa tutkija yhdessä asiakkaan ja sosiaalityöntekijän kanssa tutkii dokumentointia (Praksis-tiimi/Itäinen lapsiperheiden sosiaaliasema 2013). Tutkimuksen avainkäsitteet Opinnäytetyössä ja tutkimuksessa käsitellään lastensuojelua, asiakkuutta ja dokumentointia. Tutkimuksen avainkäsitteet ovat lastensuojelu, lastensuojelulaki, dokumentointi, asiakassuunnitelma, asiakaslähtöisyys ja osallisuus. Seuraavassa on selkeytetty käsitteitä työn luettavuuden kannalta. Lastensuojelu ja laki Lastensuojelu auttaa ja tukee vanhempia kasvatustehtävässä. Lastensuojelun tehtävänä on turvata ja suojella lasta, mikäli vanhemmat eivät pysty huolehtimaan lapsistaan tai jos lapsi tai nuori tekee itselleen haitallisia asioita. (Ensi- ja turvakotien liitto 2007.) Lastensuojelua ei juurikaan voida nähdä irrallisena terminä, vaan se on tiiviisti sidoksissa lastensuojelulakiin. Lastensuojelulaki määrittääkin koko lastensuojelun. Lain tarkoituksena on turvata lapsen oikeus turvalliseen kasvuympäristöön, tasapainoiseen ja monipuoliseen kehitykseen sekä erityiseen suojeluun (L /417). Lastensuojelulain mukaan ensisijainen vastuu lapsen huollosta on vanhemmilla ja muilla huoltajilla. Lasten ja nuorten hyvinvointia tulee edistää ja samalla ehkäistä varsinaisen lastensuojelun tarvetta. Neuvolalla, päivähoidolla ja koululla on tärkeä rooli ehkäisevän työn toteuttajana. Kun lapsi ja perhe ovat lastensuojelun asiakkaina, toteutetaan varsinaista lastensuojelua. Lapsi- ja perhekohtaiseen lastensuojeluun kuuluu asiakassuunnitelman laatiminen, erilaiset avohuollon tukitoimet, tarvittaessa myös lapsen kiireellinen sijoitus, huostaanotto, sijaishuollon järjestäminen sekä jälkihuolto. Lastensuojelulain ohella lasten oikeuksien turvaamisesta säädetään Suomen perustuslaissa, Euroopan ihmisoikeussopimuksessa sekä YK:n lapsen oikeuksien yleissopimuksessa. (L /417; Terveyden ja hyvinvoinnin laitos 2016d.)
14 11 Lainsäädäntö ja hankkeet Sosiaalityöntekijän työstä, dokumentoinnista sekä asiakkaan asemasta säädetään useassa eri laissa. Lait ovat kerättynä tässä luetteloksi lyhenteineen: - Henkilötietolaki (L /523) - Laki viranomaisten toiminnan julkisuudesta (L /621) - Suomen perustuslaki (L /731) - Laki sosiaalihuollon asiakkaan asemasta ja oikeuksista (L /812) - Hallintolaki (L /434) - Kielilaki (L /423) - Laki sosiaalihuollon ammatillisen henkilöstön kelpoisuusvaatimuksista (L 272/2005) - Laki sosiaali- ja terveydenhuollon asiakastietojen sähköisestä käsittelystä (L /159) - Lastensuojelulaki (L /417) - Sosiaalihuoltolaki (L 1301/2014) - Laki sosiaalihuollon asiakasasiakirjoista (L 254/2015) - Laki sosiaalihuollon ammattihenkilöistä (L 817/2015). Tikesos-hankkeen tavoitteena on ollut kehittää sosiaalialan asiakastietojärjestelmiä. Sosiaalihuollon tiedonhallinnassa kehitetään asiakastietojärjestelmiä siten, että asiakasta koskevat tiedot voisivat olla toimivasti käytössä asiakastyössä. Tavoitteeseen tähdätään yhtenäistämällä asiakastyön dokumentoinnin toimintatapoja, asiakirjojen sisältöjä ja rakenteita. Sosiaalihuollon asiakirjahallinnon ja tietohallinnon kehittäminen tukee tavoitetta. Tavoitteeseen pyritään myös kehittämällä valtakunnallisia ja ammattilaisille suunnattuja tietojärjestelmäratkaisuja, jotta tiedon saatavuus olisi parempaa. (Terveyden ja hyvinvoinnin laitos 2016e.) Sosiaalisesti kestävä Suomi 2020-raportissa (2011) korostetaan sosiaali- ja terveydenhuollon asiakaskeskeisyyttä ja tasavertaista kohtelua. Raportissa on nostettu esiin, että sosiaali- ja terveyspalveluiden uudistamisessa niiden käyttäjät ovat kehityksessä aktiivisesti mukana. (Sosiaalisesti kestävä Suomi , 4, 11.) Terveydenhuollon Kanta-palveluiden (Kansallinen Terveysarkisto) vaiheittainen käyttöönotto on aloitettu vuonna Tämä mahdollistaa asiakasta koskevan tiedonkulun terveydenhuollon toimijoiden välillä ja asiakkaalla on myös itse mahdollista katsella tietojaan. (Kanta 2015.) Sosiaalisesti kestävä Suomi-raportissa (2011) on nostettu esiin, että
15 12 myös sosiaalihuollon kansallisia tietojärjestelmäpalveluja kehitetään terveydenhuollon Kansa-tietojärjestelmän ohella. Tämä mahdollistaisi tiedonkulun eri organisaatioiden kesken ja tehostaisi toimintaprosesseja. (Sosiaalisesti kestävä Suomi , 12.) Tämä Kanta-järjestelmä mahdollistaisi viranomaisten ajantasaisen tiedon hakemisen ja käyttämisen työssä. Järjestelmässä myös asiakkaalla olisi mahdollista katsella ja seurata omia tietojaan ja asioiden käsittelyä, asiakkaalla olisi myös mahdollisuus tuottaa sähköisesti itseään koskevaa tietoa ja tarvittaessa toimittaa viranomaiselle tietoa. (Tesso 2015.) Dokumentointi Lastensuojelun sosiaalityöntekijöiden työhön kuuluu merkittävänä osana erilaisten dokumenttien ja asiakirjojen laatiminen sekä asiakastietojen ylläpito. Dokumentointi ei ole lastensuojelutyön yksittäinen osa, vaan osa työprosessin kokonaisuutta (Terveyden ja hyvinvoinnin laitos 2015c). Nykyään erilaiset tekniikan mukanaan tuomat mahdollisuudet antavat dokumentoinnille paljon erilaisia muotoja. Dokumentit voivat kirjallisten asiakirjojen lisäksi olla esimerkiksi äänitteitä tai kuvia. (Kääriäinen 2003, 15.) Tässä tutkimuksessa tutkittiin kirjallisen dokumentin kirjoittamista ja muodostusta. Lastensuojelun asiakirjat ja dokumentit koskevat lastensuojelun asiakkaana olevaa lasta ja perhettä. Näitä dokumentteja ovat esimerkiksi ajantasainen dokumentointi Effica asiakastietojärjestelmään. Effica Yksilö- ja perhehuoltojärjestelmä mahdollistaa asiakaskohtaisesti dokumenttien tekstinkäsittelyn, tietojen tallennuksen ja haun. Effica tukee asiakastyön suunnittelua, toteutusta, seurantaa ja arviointia. (Tieto 2012.) Asiakastietojärjestelmään on asiakirjojen lisäksi kirjattuna esimerkiksi puhelut tai muu yhteydenpito asiakkaan kanssa. Jos perheen kanssa työskentelee esimerkiksi lastensuojelun perhetyö, kirjaavat he asiakastietojärjestelmään myös tapaamiset ja yhteydenpidon perheen kanssa. Dokumentoinnin tarkoitus on ohjata työntekijää lastensuojelulain mukaisissa työprosesseissa, siihen liittyvässä päätöksenteossa sekä päätösten valmistelussa (Terveyden ja hyvinvoinnin laitos 2015c). Kirjaukset ovat lastensuojelun työntekijöille myös tärkeä työväline sekä tapa viestittää työntekijöi-
16 13 den kesken, kuinka asiakkaan kohdalla on toimittu. Asiakastietojärjestelmä on eräänlainen narratiivinen ja ajassa etenevä päiväkirja, josta näkee asiakkaan tilanteen ja kehityksen, kuinka työskentelyssä ja asiakkaan tilanteessa on edetty. Dokumentointia säätelevien lakien ja ohjeiden lisäksi sitä ohjaa myös sosiaalityön eettiset periaatteet sekä yksilöiden ja yhteisöjen eri näkemykset ja kirjaamiskäytänteet (Vierula 2012, 151). Asiakkaan osuus dokumentoinnissa on vähäinen ja yleensä tämä kirjattu tieto jääkin vain työntekijöiden tiedoksi, lukuun ottamatta esimerkiksi asiakassuunnitelmaneuvotteluissa kirjattuja asiakassuunnitelmia. Dokumentoinnilla on tärkeä osuus lastensuojelun asiakastyössä. Asiakkaan osallisuus voidaan nähdä tärkeänä sosiaalityön dokumentoinnin kehittämisessä. Asiakassuunnitelma Tärkeä lastensuojelun sosiaalityön asiakirja on asiakassuunnitelma. Tässä tutkimuksessa keskityttiin asiakassuunnitelman laatimiseen ja kirjaamiseen läpinäkyvällä työtavalla. Lastensuojelun asiakkaana olevalle lapselle nimetään hänen asioistaan vastaava sosiaalityöntekijä. Asiakkaalle on laadittava asiakassuunnitelma, jota tulee päivittää vähintään vuoden välein. Asiakassuunnitelmaan kirjataan: - lapsen ja hänen perheensä tuen tarpeet - olosuhteet ja asiat, joihin lastensuojelulla pyritään vaikuttamaan - asiakkaan tuen tarpeeseen suunnatut palvelut ja tukitoimet - aika-arvio, jonka kuluessa tavoitteet pyritään toteuttamaan - eriävät näkemykset, joita asianosaisilla on tuen tarpeesta ja tukitoimien järjestämisestä - sosiaalityöntekijän tai muun lastensuojelun työntekijän henkilökohtaiset tapaamiset. (Terveyden ja hyvinvoinnin laitos 2015d; L /417.) Asiakassuunnitelma laaditaan yleensä asiakassuunnitelmaneuvottelussa, jossa läsnä on asiakas (lapsi/perhe), asiakkaalle nimetty sosiaalityöntekijä ja mahdollinen yhteistyöverkosto, esimerkiksi koulun tai terveydenhuollon edustaja. Asiakassuunnitelma määrittelee sosiaalityöntekijän työskentelyä perheen kanssa ja sen tulisi olla suunnitelma, kuinka asiakkaan kanssa työskentelyssä edetään ja mitä asiakas voi työskentelyltä odottaa.
17 14 Asiakaslähtöisyys Asiakkaalla nähdään tärkeä rooli palvelutyössä ja erityisesti sosiaalialalla. Asiakaslähtöisyys ja asiakaskeskeisyys termeinä kuvaavat tätä asiakkaan merkittävää asemaa. Vaikka termit voidaan ajatella synonyymeinä, on niiden painotuksessa kuitenkin eroja. Virtanen, Suoheimo, Lamminmäki, Ahonen ja Suokas (2011) kuvaavat termien eroja seuraavasti: asiakaskeskeinen toiminta on asiakaslähtöistä vasta silloin, kun se on toteutettu asiakkaan kanssa, ei vain asiakasta varten. Asiakaskeskeisyydessä asiakas on keskiössä, kenelle palvelut järjestetään. Asiakaslähtöisyydessä asiakas osallistuu itse palveluiden kehittämiseen jo suunnitteluvaiheessa. (Virtanen ym. 2011, ) Asiakaslähtöinen ajattelu nousee aina ensisijaisesti asiakkaan ja hänen lähiverkostonsa tarpeista. Asiakas ei ole työn kohde työ, vaan asiakaslähtöinen työ on yhdessä tekemistä ja yhteistyötä asiakkaan kanssa. Sosiaalihuollossa päätökset ja toteutus lähtevät asiakkaan tarpeista, asiakkaan mielipiteitä ja toiveita kuullaan. Asiakaslähtöisyydessä ovat keskiössä asiakkaan voimavarojen vahvistaminen ja itsemääräämisoikeuden arvostaminen. (Keronen 2013.) Asiakaslähtöisyys edellyttää dialogia ja yhteistä ymmärrystä asiakkaan ja palveluntuottajan välillä. Asiakaslähtöisyydessä korostuvat yhdenvertaisuus, kumppanuus ja luottamus asiakkaan ja palveluntuottajan välillä. Asiakaslähtöisyys voi lisätä asiakkaiden ja työntekijöiden tyytyväisyyttä, tämän ohella sillä on vaikutusta myös työn tehokkuuteen. (Virtanen ym. 2011, 12, ) Osallisuus Osallisuus käsitteenä ymmärretään laajasti yhteisöön liittymisenä ja siihen kuulumisena sekä yhteisöön vaikuttamisena. Vastavuoroisuus yhteisössä rakentaa osallisuutta. Osallisuus edellyttää yhteisön jäsenten huomioon ottamista ja yksilöltä sitoutumista. (Oranen 2008, 9.) Mahdollisuus olla osallisena ja mukana asioiden käsittelyssä itselle merkittävissä yhteisöissä on ratkaisevaa ihmisen identiteetin kehittymisen kannalta (Hotari, Oranen & Pösö 2013, 149). Osallisuus näyttäytyy yhteisössä jäsenten arvostuksena, tasavertaisena kohteluna, luottamuksena ja vaikuttamismahdollisuutena (Terveyden ja hyvinvoinnin laitos
18 e). Osallisuus voidaan käsittää vastakohtana syrjäytymiselle. Osallisuutta määritellään useilla eri käsitteitä, kuten osallistuminen, osallistaminen, vaikuttaminen ja valtaistaminen. Osallistuminen sisältää kolme ulottuvuutta. Osallistuminen voidaan nähdä vuorovaikutteisena (sosiaalinen), aktiivisena toimintana (toiminnallinen) sekä yhteisten asioiden hoitamisena (kansalaisosallistuminen). Osallistaminen terminä pitää sisällään käsityksen yksilöstä passiivisena toimijana, jota tulee ohjata ja pakottaa osallistumaan toimintoihin. Vaikuttaminen tarkoittaa muutoksen tai vaikutuksen tekemistä. Valtaistaminen toimintana tähtää täysivaltaistamaan kansalaisia. Valtaistamisen avulla pyritään kohentamaan kansalaisten vaikuttamismahdollisuuksia ja asemaa. (Jelli n.d.) Särkelä-Kukko (2014, 41) kuvaa, että yksilölle osallisuuden ja kuulumisen tunteen mahdollistaa yksilön aktiivinen rooli omassa elämässä, sosiaalisissa suhteissa, yhteisöissä ja yhteiskunnassa. Osallisuus on henkilökohtainen kokemus sekä yhteisöön ja yhteiskuntaan kiinnittymisen ja vaikuttamisen kokemus. Osallisuutta ja sen ilmenemistä yksilön elämän eri osa-alueilla kuvataan usein osallisuuden portaat -mallilla (ks. kuva 1.). Kuva 1. Osallisuuden portaat (mukaillen Mitä on osallisuus? 2014, 9.)
19 16 Opinnäytetyön tavoitteet ja tutkimustehtävät Opinnäytetyön tavoitteena ja tehtävänä on kehittää lastensuojelutyötä, jotta lastensuojelutyöllä pystyttäisiin paremmin vastaamaan nykyisiin haasteisiin. Tutkimuksessa kokeiltiin läpinäkyvää kirjaustapaa asiakassuunnitelmaneuvotteluissa. Tutkimuksen tavoitteena on selvittää ja tuoda esiin työntekijöiden ja asiakkaiden ajatuksia ja kokemuksia läpinäkyvästä työtavasta. Opinnäytetyössä kuvataan ja tuodaan esiin lastensuojelun sosiaalityöntekijöiden ja avohuollon asiakkaiden ajatuksia ja kokemuksia sekä tavanomaisesta- että erityisesti läpinäkyvästä työtavasta. Haastatteluiden pohjalta tarkastellaan, millaisia eroja työtavoilla on. Haastatteluiden vastaukset kuvaavat millaista hyötyä läpinäkyvällä työtavalla on asiakastyössä. Tutkimuksessa pohditaan myös asiakkaan ja sosiaalityöntekijän yhdessä dokumentoinnin (läpinäkyvä työtapa) haasteita ja kehittämismahdollisuuksia. Tutkimuskysymykset: Mitä asiakkaan kanssa yhdessä dokumentointi tuo lisää lastensuojelun sosiaalityöhön. Millä tavoin läpinäkyvä dokumentointi lisää asiakkaan osallisuutta. Asiakkaan asema lastensuojelu- ja yleensäkin palvelutyössä on paljon esillä. Termit asiakaslähtöisyys ja asiakaskeskeisyys esiintyvät eri yhteyksissä ja niillä molemmilla korostetaan asiakkaan tärkeää asemaa työn aktiivisena osapuolena, ei vain työn passiivisena kohteena. Tämä tutkimus korostaa asiakkaan keskeistä asemaa lastensuojelutyössä, oman elämänsä parhaana asiantuntijana. Tutkimuskysymysten avulla halutaan vastata siihen, miten asiakkaan mukanaolo dokumentoinnissa parantaa lastensuojelun asiakastyötä asiakkaan ja työntekijän kannalta. Dokumentointi on yksi keskeinen osa lastensuojelun sosiaalityötä ja siihen kohdistuu yhä enemmän vaatimuksia. Lastensuojelun asiakirjat ovat lastensuojelutyön tärkeä
20 17 osa ja ne ohjaavat työskentelyä läpi koko prosessin. Asiakirjojen avulla myös seurataan ja tarkastellaan tehtyä työtä. Useat lastensuojelun asiakirjat ovat myös asiakkaalle tarkoitettuja dokumentteja, mikä puoltaa asiakkaan aktiivista mukanaoloa myös dokumentointivaiheessa. Tämä tutkimus kehittää lastensuojelun dokumentointia vastaamaan lastensuojelutyön vaatimuksiin ja haasteisiin. Tutkimuksessa korostetaan asiakkaan osuutta dokumentoinnissa. Opinnäytetyön tutkimuskysymysten avulla tuodaan esiin, miten asiakkaan kanssa yhdessä dokumentointi lisää asiakkaan osallisuutta ja sitoutumista lastensuojeluprosessissa. Läpinäkyvä dokumentointi työmenetelmänä Tutkimuksessa haluttiin kokeilla erilaista työmenetelmää. Erilaisten työmenetelmien kokeileminen ja ottaminen käytäntöön on tarpeellista, jotta työtä voidaan kehittää vastaamaan nykyisiin vaatimuksiin ja haasteisiin. Asiakasnäkökulma koettiin myös tärkeäksi erilaisen työmenetelmän kokeilemisessa. Toikko ja Rantanen (2009) kuvaavat, että kehittämisen yksi muoto on toimintavan kehittäminen. Kehittämisellä pyritään muutokseen, jolla saavutetaan parempaa kuin aiemmalla toimintatavalla. Kehittämistoimintaa perustellaan usein talouden vaatimuksilla, tarpeen on kuitenkin nähdä myös laatu-näkökulma. (Toikko & Rantanen 2009, 14 15, 18.) Ajatus läpinäkyvästä dokumentoinnista työmenetelmänä lastensuojelun sosiaalityössä syntyi Tarvaisen (2011) artikkelin pohjalta. Helsingin Maunulassa käytössä oleva avoin kirjaustapa on koettu hyväksi, asiakasta osallistavaksi. (Tarvainen 2011, ) Lisää tietoa aiheesta saatiin Holmbergin (2012) tutkimuksesta. Myös Kääriäisen (2006) teos toimi suunnittelun taustalla. Näiden pohjalta kehitettiin läpinäkyvä dokumentointi -työmenetelmä. Läpinäkyvä dokumentointi tarkoittaa työmenetelmänä sitä, että asiakas näkee neuvottelun yhteydessä sosiaalityöntekijän asiakirjaan kirjaaman tekstin. Asiakkaan kanssa keskustellaan kirjatusta tekstistä ja käydään asiakirja yhdessä läpi. Asiakas saa kertoa mielipiteensä, tehdä tarvittaessa korjauksia tai lisäyksiä tekstiin. Sosiaalityöntekijöille annettiin suullista ja kirjallista perehdytystä työmenetelmän käyttöön (ks. liite 5.).
21 18 Tutkimukseen liittyvissä, läpinäkyvän työtavan mukaisissa asiakassuunnitelmaneuvotteluissa ajateltiin ennakkoon työmenetelmän toimivan siten, että asiakas näkee kirjauksen koko ajan. Käytännössä kuitenkin huomattiin heti, ettei Effica asiakastietojärjestelmä sovellu työmenetelmään sellaisenaan. Asiakirjat päädyttiin kirjoittamaan Word-tekstinkäsittelyohjelmalla. Asiakkaille tekniikan läsnäolo neuvottelussa oli vieras ja työmenetelmä oli uusi työntekijöille. Näistä syistä päädyttiin kokeiluvaiheessa siihen, että kirjattu asiakassuunnitelma näytettiin asiakkaalle vasta neuvottelun lopuksi. Asiakkaan kanssa käytiin asiakassuunnitelma yhdessä läpi ja asiakas sai siihen tehdä muutoksia, korjauksia ja lisäyksiä. Myös yhteistyötahoilla oli mahdollisuus vaikuttaa kirjaukseen. Kirjauksessa näkyvää sosiaalityöntekijän omaa näkemystä, mielipidettä tai tulkintaa ei asiakkaan toiveesta muutettu tai korjattu, mutta asiakirjassa piti näkyä, että se on työntekijän näkemys, mielipide tai tulkinta. Neuvottelun lopuksi asiakas sai asiakirjan mukaansa allekirjoituksineen. Menetelmä, kohderyhmä ja aineisto Laadullinen tutkimus Opinnäytetyö on laadullinen eli kvalitatiivinen tutkimus. Laadullisen tutkimuksen tutkimustyyppi on empiirinen eli kokemusperäinen (Tuomi & Sarajärvi 2011, 22). Eskola ja Suoranta (1999, 19) kuvaavat, että laadullinen tutkimus voi rakentua kokemusperäisesti kerätyn aineiston pohjalta. Laadullisen tutkimuksen perustana on kuvailla todellista elämää ja pyrkimyksenä on kohteen kokonaisvaltainen tutkiminen (Hirsjärvi, Remes & Sajavaara 2013, 161). Tässä tutkimuksessa on kerätty tietoa tutkittavasta ilmiöstä ja uudenlaisesta toiminnasta haastattelemalla toimintaa kokeneita henkilöitä. Tutkimuksessa pyritään haastatteluiden pohjalta kuvailemaan kokonaisvaltaisesti kokemuksia tutkittavasta ilmiöstä eli uudenlaisesta, läpinäkyvästä työtavasta ja
22 19 niistä asioista mitkä tähän ilmiöön vaikuttavat. Laadullisessa tutkimuksessa on tyypillistä kerätä aineistoa, joka mahdollistaa monenlaiset tarkastelut (Alasuutari 2011, 84). Opinnäytetyö on aineistolähtöinen tutkimus ja aineisto on kerätty haastatteluin. Tässä tutkimuksessa lähtökohtana on ollut teemahaastatteluilla kerätty haastatteluaineisto. Tämän aineiston ympärille on nivoutunut myös tutkimuksen teoriatieto. Aineistolähtöisessä tutkimuksessa pääpaino on aineistossa ja tutkimuksen teoria rakentuu aineistosta lähtien (Saaranen-Kauppinen & Puusniekka 2006). Aineistolähtöinen tutkimus etenee induktiivisesti, eli yksittäisistä havainnoista yleisempiin väitteisiin. Laadullinen tutkimus ja aineistolähtöinen lähestymistapa mahdollistavat, että tutkimus voi lähteä liikkeelle ilman ennakko-oletuksia kohdejoukosta tai tutkimustuloksista. (Eskola ja Suoranta 1999, 19, 83, 86.) Laadullisessa tutkimuksessa ei tutkijan tarvitse omata tietoa tutkittavasta ilmiöstä, vaan hän olettaa saavansa tiedon tutkittavilta (Kananen 2008, 28). Haastattelu on yleinen tapa kerätä laadullista aineistoa. Haastattelu on keskustelua, jossa molemmat osapuolet vaikuttavat toisiinsa. (Eskola & Suoranta 1999, 86.) Haastattelu menetelmänä mahdollistaa suoran vuorovaikutuksen tutkija ja tutkittavan välillä (Hirsjärvi ym. 2013, 204). Tutkimuksen haastatteluista on kerrottu enemmän seuraavissa alaluvuissa. Otanta tässä tutkimuksessa on tarkoituksenmukaisesti harkittu ja perusteltu, tutkimukseen haastatellut omaavat kokemusta tutkittavasta läpinäkyvästä työtavasta sekä yleisestä työtavasta, joka on ollut tavallisesti käytössä. Tuomen ja Sarajärven (2011) mukaan laadullisessa tutkimuksessa ei ole tarpeen löytää tilastollisia yleistyksiä, vaan olennaista on pyrkiä kuvaamaan ja ymmärtämään tutkittavaa ilmiötä. Kvalitatiivisen tutkimuksen kohdejoukko voi olla pieni, tutkimuksessa on tärkeää, että tutkittavat omaavat runsaasti tietoa ja kokemusta tutkittavasta ilmiöstä. (Tuomi & Sarajärvi 2011, 85.) Laadulliselle tutkimukselle on luonteenomaista, että tutkimus on kuvailevaa, deskriptiivistä (Kananen 2008, 25). Tässä tutkimuksessa halutaan kuvailla ja tuoda esiin haastatteluiden pohjalta sosiaalityöntekijöiden ja asiakkaiden kokemuksia
23 ja ajatuksia erilaisesta asiakassuunnitelmaneuvottelun dokumentointitavasta, jossa asiakas pääsee osalliseksi asiakassuunnitelman kirjaamisessa. 20 Aineistonkeruu Tutkimuksen ollessa aineistolähtöinen, on tutkimuksen luotettavuuden kannalta tarpeen kuvata aineiston keruuta kattavasti. Tutkimuksen suunnittelussa tuli pohtia, millaisista sosiaalityön asiakastilanteista tietoa tarvitaan ja keneltä kerätään havaintoja ja kokemuksia läpinäkyvästä työtavasta. Keskustelua aiheesta käytiin myös itäisen lapsiperheiden sosiaaliaseman praksis-tiimin kanssa. Pohdinnan ja keskustelujen pohjalta muodostui suunnitelma, että tietoa kerätään asiakassuunnitelmaneuvotteluista, joissa kokeiltiin läpinäkyvää työtapaa, jossa asiakas näki avoimesti kirjatun dokumentin ja pääsi osallistumaan kirjaukseen. Tutkimusaineiston keruussa päädyttiin haastatteluun, joka oli soveltuvin keino saada tietoa näihin asiakassuunnitelmaneuvotteluihin osallistuneiden ihmisten mielipiteistä, kokemuksista ja havainnoista. Hirsjärvi ja muut (2013) kuvaavat, että mikäli halutaan saada selville haastateltavien ajatuksia, tuntemuksia ja kokemuksia, on haastattelu hyvä tutkimusmenetelmä. Haastattelussa haastateltava on aktiivinen subjekti, jolla on mahdollista tuoda vapaasti esiin itseään koskevia asioita. (Hirsjärvi ym. 2013, 185, 205.) Haastattelun avulla tutkija pyrkii saamaan kokoon aineiston, joka mahdollistaa luotettavat päätelmät tutkimuksen kohteena olevasta ilmiöstä (Hirsjärvi & Hurme 2009, 66). Tutkimuksessa kerättiin tutkittavilta tietoa aiheesta teemahaastattelun avulla. Haastattelurunko muodostui teemoista vertailu (miten on aiemmin kirjoitettu, miltä tuntui läpinäkyvä työtapa), vaikuttavuus (läpinäkyvän työtavan hyöty tai haaste osapuolille), asiakkaan kuulluksi tuleminen (asiakkaan mahdollisuus vaikuttaa kirjauksiin). Teemat muodostuivat sen ympärille, mitä haluttiin tutkia. Teemahaastattelu, jota Hirsjärvi ja Hurme (2009) nimittävät myös puolistrukturoiduksi haastatteluksi, mahdollistaa haastattelun vapaamman etenemisen. Haastattelun muodon tar-
24 21 vitsee olla jossain määrin lukkoon lyöty, kuten tässä tutkimuksessa teemat ja haastattelurunko olivat ennalta suunniteltuja ja kaikille haastateltaville yhteneväiset. Puolistrukturoitu haastattelu menetelmänä mahdollistaa kuitenkin haastattelun vapaamman etenemisen, esimerkiksi kysymysten paikkojen vaihtamisen. (Hirsjärvi & Hurme 2009, ) Teemahaastattelussa teemat ovat ennalta määriteltyjä, mutta kysymyksille ei ole määritelty tarkkaa järjestystä ja muotoa. Kysymyksissä ei ole myöskään valmiita vastausvaihtoehtoja, vaan haastateltava voi vastata vapaasti omin sanoin. (Eskola & Vastamäki 2015, 29.) Tutkimuksen haastatteluissa vaihdettiin välillä kysymysten paikkaa, jotta keskustelu eteni sujuvasti aiheen sisällä tai aiheesta toiseen. Toisinaan jätettiin jokin tarkentava kysymys pois, koska haastateltava oli siihen jo aiemmassa vaiheessa vastannut. Joissain kohdin kysyttiin kysymykset uudestaan, jotta se mahdollisti lisäinformaation saannin aiheesta. Hirsjärven ja Hurmeen (2009) mukaan haastattelijan tulee olla joustava teemahaastattelun etenemisessä, kysymysten ja teema-alueiden järjestys voi vaihdella. Tärkeää on haastattelutilanteen luonteva eteneminen ja toisinaan on hyvä edetä myös haastateltavan ehdoilla. (Hirsjärvi & Hurme 2009, 104.) Tutkimuksen kannalta koettiin tärkeäksi, että asiakkaat ja sosiaalityöntekijät pohtivat uudenlaista työtapaa ja vertaavat sitä myös siihen, miten tavallisesti neuvottelut toteutetaan. Tutkimuksessa haluttiin tuoda esille asiakasnäkökulma, miten ja mihin asiakas voi vaikuttaa läpinäkyvällä työtavalla toteutetussa neuvottelussa. Haastattelurunko luotiin mahdollisimman avoimeksi, joka mahdollisti vapaan keskustelun ja antoi tilaa myös mielipiteille ja ajatuksille kyseessä olevasta työtavasta. Teemahaastattelut olivat samansisältöiset sekä sosiaalityöntekijöille että asiakkaille, kysymykset muotoiltiin erikseen molemmilta ryhmiltä kysyttäväksi (ks. liite 1. ja liite 2.) Kohderyhmä Tutkimuksen haastatteluaineisto kerättiin keväällä 2013, jolloin Tampereen kaupungin itäisellä lapsiperheiden sosiaaliasemalla oli mahdollisuus osallistua tutkimukseen. Itäisellä lapsiperheiden sosiaaliasemalla tutkimuksen aikana oli kaksi alueellisesti jaettua sosiaalityön tiimiä, Linnainmaa-tiimi ja Kaukajärvi-Tammela-tiimi, joissa molem-
25 22 missa työskenteli 8 sosiaalityöntekijää (yhteensä 16 työntekijää). Työtavan mahdollisen jatkon, jalkautumisen laajemmin ja tiedotuksen eli koko työyhteisön työn kehittämisen vuoksi, koettiin tärkeäksi, että tutkimukseen osallistuu työntekijöitä molemmista tiimeistä. Näin tieto ja kokemukset oli mahdollista myös jakaa tiimien sisällä paremmin ja laajemmin. Tampereen kaupungin itäisen lapsiperheiden sosiaaliaseman johtava sosiaalityöntekijä kysyi sosiaalityöntekijöiden halukkuutta osallistua tutkimukseen. Tutkimukseen valikoitui kolme työparia (kuusi sosiaalityöntekijää). Tutkimukseen osallistui sosiaalityöntekijöitä molemmista sosiaalityön tiimeistä. Tutkimukseen osallistuvat sosiaalityöntekijätyöparit pohtivat asiakkaistaan tutkimukseen soveltuvat asiakkaat, joilla oli kokemusta myös aiemmista yleisellä työtavalla toteutetuista asiakassuunnitelmaneuvotteluista. Sosiaalityöntekijät kysyivät asiakkaiden suostumusta osallistua läpinäkyvän työtavan mukaiseen asiakassuunnitelmaneuvotteluun ja sen jälkeiseen tutkimushaastatteluun. Teemahaastattelut toteutettiin ryhmähaastatteluina, jotka tehtiin kokeillun työtavan mukaiseen asiakassuunnitelmaneuvotteluun osallistuneille työntekijöille sekä asiakkaille erikseen. Tarvittaessa haastattelut toteutettiin yksilöhaastatteluina. Yksittäiseen haastatteluun osallistui ne henkilöt, jotka osallistuivat kyseiseen asiakassuunnitelmaneuvotteluun. Toikko ja Rantanen (2009) kuvaavat kohdennettua ryhmähaastattelun muotoa nimellä fokusryhmä. Fokusryhmällä saadaan tietoa osallistujilta kehitettävästä asiasta. Fokusryhmän tuottama aineisto, on kehittämistointaan osallistuneilta kerätty haastattelumateriaali. (Toikko & Rantanen 2009, ) Sosiaalityöntekijöiden ryhmähaastatteluita oli kolme, joihin kaikkiin osallistui kaksi työntekijää. Neuvottelussa toinen työntekijä oli päävastuullinen kirjaamisessa ja toinen neuvottelun vetämisessä. Sosiaalityöntekijöiden haastatteluihin osallistui se työpari, joka oli mukana neuvottelussa. Asiakkaiden haastatteluihin osallistuivat asiakkaat perhekokoonpanon mukaisesti, sen mukaan ketkä osallistuivat neuvotteluun. Asiakassuunnitelmaneuvotteluihin osallistuneille asiakkaille haastatteluita oli kaksi; yksi ryhmähaastattelu, johon osallistui kaksi asiakasta ja yksi yksilöhaastattelu (yh-
26 23 teensä kolme asiakasta). Yksi suunniteltu asiakkaiden ryhmähaastattelu ei toteutunut. Hirsjärven ja Hurmeen (2009, 61) mukaan ryhmähaastattelun alalaji on parihaastattelu, joka kuvaa paremmin tämän tutkimuksen työtapaa. Parihaastattelu teki haastattelusta keskustelunomaisen ja välittömän, koska asiakassuunnitelmaneuvotteluun osallistuneet työntekijät ja asiakkaat pystyivät myös yhdessä pohtimaan asiakassuunnitelmaneuvottelun läpinäkyvää työtapaa, pohtiminen herätti runsaasti keskustelua. Otanta tutkimuksessa on 6 sosiaalityöntekijää ja 3 asiakasta. Otanta tutkimuksessa koettiin riittäväksi, koska haastatteluiden tuottama aineisto oli runsas. Aineisto vastasi kattavasti esitettyihin tutkimuskysymyksiin ja tuotti myös lisäinformaatiota. Hirsjärvi ja Hurme (2009) kirjoittavat, että vaikka haastateltavien määrä ei olisi suuri, voi aineistoa olla silti runsaasti. Teemahaastattelu tuottaa usein paljon aineistoa ja haastateltavan ja haastattelijan välinen dialogi mahdollistaa rikkaan aineiston. (Hirsjärvi & Hurme 2009, 135.) Haastattelun aika, paikka ja järjestelyt Haastatteluiden käytännön järjestelyjä on hyvä pohtia jo ennen varsinaisia haastatteluita. Ennalta on hyvä suunnitella milloin ja missä haastatellaan, kauanko haastattelu arviolta kestää ja kuinka se tallennetaan. (Hirsjärvi & Hurme 2009, 73.) Asiakkaat haastateltiin välittömästi läpinäkyvällä työtavalla toteutetun asiakassuunnitelmaneuvottelun jälkeen. Myöhemmin asiakkaita olisi ollut mahdollisesti vaikea tavoittaa. Välitön haastatteluiden toteutus mahdollisti sen, että asiat olivat tuoreessa muistissa, joskin pidemmän ajan päästä pohdintoja olisi voinut herätä lisää. Yksi asiakkaiden haastattelu peruuntui, eikä sitä enää myöhemmin pystytty järjestämään. Sosiaalityöntekijöiden haastattelut toteutettiin neljän päivän kuluessa asiakassuunnitelmaneuvottelusta. Tutkimuksen kannalta oli tärkeää, ettei sosiaalityöntekijöiden haastatteluun kulu kovin pitkää väliaikaa, jotta asiat ovat hyvin muistissa.